Zruck geht de SPD auf de Zeit vo da Mitte vom 19. Jahrhundert. Do håt da Ferdinand Lasalle den allgemeinen deitschn Arbeiterverein gründet. Da draus is dann de Sozialdemokratische Deutsche Arbeiterpartei, späda dann de Sozialistische Arbeiterpartei vo Deitschland worn. In da Zeit vum Erschdn Woidkriag håt se dann de USPD abgspåitn. An de USPD håt se spada da Spartakusbund angschlossn, in dem so Leid wia d'Rosa Luxemburg und da Koarl Liebknecht drin warn. Dene is's aber boid z'bled in da USPD worn, drum hamds dann die KPD mit a paar andere gründet. De SPD håt mit'm Friedrich Ebert an erstn Reichspräsidenten vo da Weimarer Republik gstellt. In da NS-Zeit is de SPD verbotn gwen. Nåch'm Kriag is de SPD wieda gründet worn, sie håt in Deitschland mit'm Willy Brandt, am Helmut Schmidt und am Gerhard Schröder drei Bundeskanzler gstellt håt.